
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 2133 

8 Δεκεμβρίου 1999 





ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση Παγίας Προκαταβολής ΑΚΑΜ ΤΥΦΛΙΔΟΣ 1 

Σύσταση Νομικού Προσώπου με την επωνυμία «Παιδι¬ 
κός Σταθμός Δ.Δ. Χρυσοχωρίου» Δήμου Χρυσού- 


πολης..-. 2 

Έγκριση Οργανισμού Εσωτερικής Υπηρεσίας Παιδι¬ 
κού Σταθμού Γαστούνης Ν. Ηλείας. 3 

Παραχώρηση έκτασης 12.350 τ.μ. στο Δήμο Αγ. Τριά- 
δος Ν. Καστοριάς. 4 


Αύξηση αριθμού ημερών μετακίνησης εκτός έδρας, 
καθ’ υπέρβαση του ανωτάτου ορίου, μηχανικών και 
γεωτεχνικών υπαλλήλων υπηρετούντων στις Νο¬ 
μαρχιακές Αυτοδιοικήσεις Άρτας - Θεσπρωτίας - 


Ιωαννίνων Πρέβεζας. 5 

Συγκρότηση επιτροπής ελέγχου Εφαρμογής Νομοθε¬ 
σίας . 6 

Έγκριση του Οργανισμού Εσωτερικής Υπηρεσίας 
του ΚΑΠΗ του Δήμου Πολυκάστρου Ν. Κιλκίς. 7 

Χορήγηση άδειας άσκησης επαγγέλματος Κοινωνικού 
Λειτουργού στην Μποϊδανίδου Τριάδα του Χρή¬ 
στου. 8 


ΑΠΟΦΑΣΕΙ Σ 

Αριθ. 2/16589/Α0024 (1) 

Χορήγηση Παγίας Προκαταβολής ΑΚΑΜ ΤΥΦΛΙΔΟΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ 

1. Έχοντες υπόψη: 

α. Την ΚΥΑ ΥΕΘΑ-Εξωτερικών και Οικονομικών Φ. 
167/190688/Σ. 1742/4.6.98 περί Συστάσεως θέσεως Ακο¬ 
λούθου Άμυνας στην ΤΥΦΛΙΔΑ ΓΕΩΡΓΙΑΣ. 

β. Την υπό στοιχεία Φ.411.92/23/98/27.8.98 Δγη ΥΦΕ- 
ΘΑ/ΓΕΝ/Β3, με την οποία τοποθετήθηκε και ανέλαβε κα¬ 
θήκοντα Ακολούθου Αμύνης ο Αντιπλοίαρχος Γ. ΤΣΑΜΠΙ- 
ΡΑΣ. 


γ. Το υπό στοιχεία 250800/1/99 σήμα του ανωτέρω Ακο¬ 
λούθου , με το οποίο αιτείται τη χορήγηση Παγίας Προκα¬ 
ταβολής για την αντιμετώπιση των λειτουργικών του δα¬ 
πανών και με το οποίο προσδιορίζονται τα μηνιαία λει¬ 
τουργικά έξοδα αυτού στο ποσό των 1.300 δολλαρίων 
ΗΠΑ. 

δ. Το Ν. 2362/95 (άρθρο 46) «Περί Δημοσίου Λογιστι¬ 
κού, Ελέγχου των Δαπανών του Κράτους». 

ε. Την ανάγκη χορήγησης Παγίας Προκαταβολής στον 
ΑΚΑΜ ΤΥΦΛΙΔΟΣ ποσού 3.250 δολλαρίων ΗΠΑ για την 
αντιμετώπιση των λειτουργικών δαπανών του. 

στ. Την εισήγηση του ΓΕΝ. 

ζ. Το Π.Δ. 151/95 «χορήγηση παγίας προκαταβολής 
στην Πρεσβεία Τυφλίδος». 

η. Την με αριθμό Φ. 167/4/668253/18.6.80 Κοινή Απόφα¬ 
ση Υπουργών Εξωτερικών και Εθνικής Άμυνας «Περί ανα- 
θεωρήσεως του Κανονισμού Στρατιωτικών, Ναυτικών και 
Αεροπορικών Ακολούθων». 

θ. Την αρ. 1107147/1239/0006Α/4.10.1996 Κοινή Από¬ 
φαση του Πρωθυπουργού ή του Υπουργού Οικονομικών 
«Ανάθεση, αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

1. Τη χορήγηση Παγίας Προκαταβολής στον ΑΚΑΜ ΤΥ- 
ΦΛΙΔΟΣ ποσού 3.000 δολλαρίων ΗΠΑ για την αντιμετώπι¬ 
ση των λειτουργικών δαπανών αυτού. 

2. Εγκρίνουμε την έκδοση χρηματικού εντάλματος σε 
δραχμές του ισότιμου των 3.000 δολλαρίων ΗΠΑ για τη 
χορήγηση της Παγίας Προκαταβολής του ΑΚΑΜ ΤΥΦΛΙ- 
ΔΟΣ, στο όνομα της Τράπεζας Ελλάδος, η οποία θα εμ- 
βάσειτο ανωτέρω ποσό στον Ακόλουθο Άμυνας. 

3. Η αναπλήρωση της Παγίας Προκαταβολής θα γίνεται 
με μέριμνα του Επιτελείου στο οποίο θα ανήκει ο εκάστο- 
τε ΑΚΑΜ. 

4. Το Υπουργείο Οικονομικών (ΓΛΚ) και το ΓΕΝ να δώ¬ 
σουν τις απαραίτητες οδηγίες για την εφαρμογή της απο- 
φάσεως αυτής. 

Η παρούσα νά δημοσιευθεί στην Εφημερίδα της Κυβερ- 
νήσεως. 

Αθήνα, 7 Οκτωβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΑΠΟΣΤΟΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 10724 (2) 

Σύσταση Νομικού Προσώπου με την επωνυμία «Παιδικός 

Σταθμός Δ.Δ. Χρυσοχωρίου» Δήμου Χρυσούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .-Τις διατάξεις: 

α.Του Ν.2503/97 «Διοίκηση, Οργάνωση, Στελέχωσητης 
Περιφέρειας, ρύθμιση θεμάτων για την Τοπική Αυτ/ση και 
άλλες διατάξεις». 

β.Του άρθρου 203 του Δημοτικού & Κοινοτικού κώδικα 
Π.Δ. 410/95 (ΦΕΚΑ 231). 

2. -Την αρθ.Γ2β/3219/4.8.99 απόφαση του Υπουργείου 
Υγείας & Πρόνοιας με την οποία μεταβιβάστηκε ο Κ.Π.Σ. 
Χρυσοχωρίου στο Δήμο Χρυσούπολης. 

3. -Την με αρθ.256/99 απόφαση του Δημοτικού Συμβου¬ 
λίου του Δήμου Χρυσούπολης με την οποία συστήνεται 
Νομικό Πρόσωπο με την Επωνυμία «Παιδικός Σταθμός 
Δ.Δ. Χρυσοχωρίου», αποφασίζουμε: 

Συστήνουμε στο Δ.Δ. Χρυσοχωρίου του Δήμου Χρυ¬ 
σούπολης ίδιο Νομικό Πρόσωπο με την επωνυμία « Παιδι¬ 
κός Σταθμός Δ.Δ. Χρυσοχωρίου». 

2. - Σκοπός του Νομικού προσώπου είναι: 

Η καθημερινή φύλαξη, φρονπ'δα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζόμενων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβαση τους από 
την οικογενειακή ζωή στο σχολικό περιβάλλον. 

3. - Το Νομικό Πρόσωπο διοικείται από πενταμελές Διοι¬ 
κητικό Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο ή τον οριζόμενο 
από τον Δήμαρχο Δημοτικό Σύμβουλο. 

β) Έναν Δημοτικό Σύμβουλο. 

γ) Ένα Δημότη ή κάτοικο που έχει σχετική με το αντικεί¬ 
μενο του Νομικού προσώπου επαγγελματική και κοινωνι¬ 
κή δράση ή ειδικές γνώσεις. 

δ) Έναν εκπρόσωπο των γονέων παιδιών που φιλοξε¬ 
νούνται στο Νομικό Πρόσωπο 

ε) Έναν εκπρόσωπο των εργαζομένων στο Νομικό Πρό¬ 
σωπο. 

4. - Η θητεία του πρώτου Δ. Σ. του Νομικού Προσώπου 
λήγει με την λήξη της παρούσης Δημοτικής περιόδου. Η 
θητεία των μελών του Δ. Σ. ακολουθεί την Δημοτική πε¬ 
ρίοδο. Το Δ. Σ. εκλέγει από τα μέλη του τον αντιπρόεδρο 
και γραμματέα αυτού. 

5. - Πόροι του νομικού προσώπου: 

α) Η ετήσια επιχορήγηση βάση της σχετικής προγραμ¬ 
ματικής σύμβασης του Δήμου και του Υπουργείου Υγείας 
και Πρόνοιας. 

β) Η επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Πρόσοδοι από την ίδια αυτού περιουσία ως και κάθε 
άλλοι νόμιμοι πρόσοδοι. 

ε) Το Διοικητικό Συμβούλιο του νομικού προσώπου με¬ 
τά από πλήρως τεκμηριωμένη σύμφωνη γνώμη του οικεί¬ 
ου Ο.Τ.Α, και η οποία θα είναι σύμφωνη με τον κοινωνικό 
χαρακτήρα των παρεχομένων υπηρεσιών, μπορεί να επι¬ 
βάλλει μηνιαία οικονομική εισφορά (τροφεία) σπς οικο¬ 
γένειες των φιλοξενουμένων παιδιών. 

6. - Περιουσία: 

Θα αποτελείται από οτιδήποτε περιουσιακά στοιχεία 
που τυχόν θα αφιερωθούν στο Νομικό Πρόσωπο. 


7.- Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον Ανππρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Δήμου Χρυσού¬ 
πολης, το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καβάλα, 15 Νοεμβρίου 1999 
Με εντολή Γενικού Γραμματέα Περιφέρειας 
Η Προϊσταμένης Διεύθυνσης 
ΑΙΚ, ΧΑΙΤΙΔΟΥ 

-♦- 

Αριθ. 14322 (3) 

Έγκριση Οργανισμού Εσωτερικής Υπηρεσίας Παιδικού 
Σταθμού Γαστούνης Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «περί 
κυρώσεως του Κωδικός καταστάσεως προσωπικού οργα¬ 
νισμών τοπικής αυτοδιοικήσεως», όπως αντικαταστάθηκε 
με τις διατάξεις του άρθρου 8 παραγ. 5 του Ν. 2307/95. 

2. Την αριθμ. 241 Γ.Γ./18.8.98 απόφαση μας «περί ανά¬ 
θεσης άσκησης αρμοδιοτήτων και εξουσιοδότησης υπο¬ 
γραφής». 

3. Την αριθμ. 1/8.5.98 απόφαση του Διοικητικού Συμ¬ 
βουλίου του Παιδικού Σταθμού Γαστούνης «περί ψήφισης 
Ο.Ε.Υ. του Παιδικού Σταθμού». 

4. Την αριθμ. 428/1998 απόφαση του Δημοτικού Συμ¬ 
βουλίου Γαστούνης «περί έγγρισης του Ο. Ε.Υ. του Παιδι¬ 
κού Σταθμού Γαστούνης». 

5. Το αριθμ. 6/99 πρακπκό του Υπηρεσιακού Συμβουλί¬ 
ου Υπαλλήλων Ο.Τ.Α. Ν. Ηλείας με το οποίο γνωμοδοτεί 
υπέρ της ψήφισης του Ο. Ε.Υ. του Παιδικού Σταθμού Γα¬ 
στούνης, αποφασίζουμε: 

Εγκρίνουμε την αριθμ. 1/98 απόφαση του Διοικητικού 
Συμβουλίου του Παιδικού Σταθμού Γαστούνης «περί ψήφι¬ 
σης Οργανισμού Εσωτερικής Υπηρεσίας του Σταθμού», 
όπως αναλυτικά ορίζεται στην απόφαση αυτή, ώστε η διάρ¬ 
θρωση των θέσεων των Υπηρεσιών αυτού να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΠΑΙΔΙΚΟΥ 
ΣΤΑΘΜΟΥ ΓΑΣΤΟΥΝΗΣ 

Άρθρο Ιο 

Διοίκηση 

Οι υπηρεσίες του Παιδικού Σταθμού αποτελούνται από 
δύο βασικές υπηρεσίες: 

α) Υπηρεσία Διοικητικού - Οικονομικού και 

β) Υπηρεσία διαπαιδαγώγησης και φροντίδας παιδιών. 

Οι υπηρεσίες αυτές τελούν υπό την ανωτάτη διοίκηση 
του Προέδρου του Διοικητικού Συμβουλίου του Νομικού 
προσώπου και το προσωπικό του υπό τις εντολές του, 
εφαρμοζομένων ανάλογα των διατάξεων του Δημοτικού 
και Κοινοτικού Κώδικα και του Κώδικα Δημοτικών και Κοι¬ 
νοτικών υπαλλήλων όπως ισχύει αυτοί κάθε φορά. 

Άρθρο 2ο 

Διάρθρωση υπηρεσιών 

Με σκοπό την, υπό τους καλύτερους όρους, συμπλή¬ 
ρωση της αποστολής του Παιδικού Σταθμού, οι πιο πάνω 
υπηρεσίες συγκροτούνται σε μία Διεύθυνση με τα εξής 
επί μέρους λειτουργικά τμήματα: 

1) Τμήμα Διοικητικού - Οικονομικού 

2) Τμήμα- διαπαιδαγώγησης & φροντίδας παιδιών 
Της διεύθυνσης προΐσταται ο Πρόεδρος του Διοικητι¬ 
κού Συμβουλίου. Για την καλύτερη λειτουργία του Παιδι¬ 
κού Σταθμού ορίζεται προϊστάμενος των υπηρεσιών του, 
ένας υπάλληλος των κλάδων Βρεφονηπιακομίας ή Νη¬ 
πιαγωγών. 

Άρθρο 3ο 

Οργάνωση-σύνθεση και διαβάθμιση προσωπικού 
Η οργανική σύνθεση και η κατανομή των θέσεων του 
προσωπικού του Παιδικού Σταθμού είναι η παρακάτω με 
δεδομένη την δυναμικότητα 70 νηπίων και 20 βρεφών. 
ΜΟΝΙΜΟ ΠΡΟΣΩΠΙΚΟ 
Α' ΚΑΤΗΓΟΡΙΑ ΤΕ 

1) Τρεις (3) θέσεις κλάδου ΤΕ9 βρεφονηπιοκόμων με 
βαθμό Γ-Α 

2) Τρεις (3) θέσεις κλάδους ΤΕ16 Νηπιαγωγών με βαθ¬ 
μό Γ-Α 

3) Μία (1) θέση κλάδου ΤΕ2 Κοινωνικών λειτουργών με 
βαθμό Γ-Α 

Β' ΚΑΤΗΓΟΡΙΑ ΔΕ 

1) Μία (1) θέση κλάδου ΔΕΙ Διοικητικού με βαθμό Γ-Α 

2) Μία (1) θέση κλάδου ΔΕ32 Μαγείρων με βαθμό Γ-Α 

3) Μία (1) θέση κλάδου ΔΕ29 Οδηγών με βαθμό Γ-Α 
Γ ΚΑΤΗΓΟΡΙΑ ΥΕ 

1) Μία (1) θέση κλάδου ΥΕ14 βοηθός μαγείρου με βαθ¬ 
μό Δ-Β 

2) Δύο (2) θέσεις κλάδου ΥΕ 16 εργατών καθαριότητας 
εσωτερικών χώρων με βαθμό Δ-Β 

ΕΠΟΧΙΑΚΟ ΠΡΟΣΩΠΙΚΟ 

1) Μία (1) θέση κλάδου ΤΕ 9 βρεφονηπιοκόμων με βαθ¬ 
μό Γ-Α 

2) Μία (1) θέση κλάδου ΤΕ 16 Νηπιαγωγών με βαθμό Γ- 
Α 

3) Μία (1) θέση κλάδου ΔΕ 32 μαγείρων 

4) Μία (1) θέση κλάδου ΥΕ 16 Εργάτη καθαριότητας 
Για τον τρόπο και τα προσόντα διορισμού, τις υποχρε¬ 
ώσεις και τα δικαιώματα του προσωπικού εφαρμόζονται 
κατ’ αναλογία οι διατάξεις του κώδικα Δημοτικών και Κοι¬ 
νοτικών υπαλλήλων (Ν. 1188/81), Ν. 2190/94, Π.Δ. 37Α/87 
και 22/90) και οι εκάστοτε ισχύουσες διατάξεις νόμων, 
αποφάσεων και εγκυκλίων διαταγών που ισχύουν για το 
προσωπικό των ΟΤΑ. 

Άρθρο 4ο 

Αντικείμενα και αρμοδιότητες προσωπικού 

Τα αντικείμενα και οι αρμοδιότητες του προσωπικού, 
εκτός από τα καθήκοντα που προβλέπονται λόγω θέσεως 
είναι τα παρακάτω ειδικά καθήκοντα: 

Α) Προϊστάμενος υπηρεσιών. 

Χρέη προϊσταμένου ασκεί ένας υπάλληλος των κλάδων 
Βρεφονηπιοκομίας ή Νηπιαγωγών, που ορίζεται με από¬ 
φαση του Υπηρεσιακού Συμβουλίου, σύμφωνα με τις 
ισχύουσες εκάστοτε διατάξεις περί ορισμού προϊσταμέ¬ 
νων διευθύνσεων, τμημάτων κ.λπ. στους ΟΤΑ. 

Σε περίπτωση που δεν έχει ορισθεί προϊστάμενος από 
το Υπηρεσιακό Συμβούλιο και μέχρι να ορισθεί, καθήκο¬ 
ντα προϊσταμένου ασκεί ο αρχαιότερος υπάλληλος από 
τους προαναφερόμενους κλάδους. 

Τα καθήκοντα του προϊσταμένου είναι: 

1) Προΐσταται όλων των υπαλλήλων του Σταθμού, 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί δε και συντονίζει το έργο 
τους, ανάλογα προς τις ανάγκες που ανακύπτουν κάθε 
φορά. 


2) Τηρεί το μητρώο και τους ατομικούς υπηρεσιακούς 
φακέλους του προσωπικού και φροντίζει για την καταχώ- 
ρηση των υπηρεσιακών, βαθμολογικών και μισθολογικών 
μεταβολών, την έκδοση των σχετικών αποφάσεων που 
αναφέρονται στις μεταβολές αυτές και την προώθηση 
της διαδικασίας σύνταξης των ετησίων υπηρεσιακών εκ¬ 
θέσεων του προσωπικού. Τηρεί βιβλίο κανονικών και 
αναρρωτικών αδειών του προσωπικού. 

3) Συγκαλεί, τουλάχιστον μία φορά το μήνα, το προσω¬ 
πικό του Σταθμού, για συζήτηση και ενημέρωση σε γενι¬ 
κότερα θέματα που απασχολούν το Σταθμό και για προ¬ 
γραμματισμό νέων δραστηριοτήτων. 

4) Συντάσσει και διεκπεραιώνει την εμπιστευπκή αλλη¬ 
λογραφία του Σταθμού καθώς επίσης και την υπόλοιπη 
αλληλογραφία τούτου, εφόσον για την τελευταία αυτή 
περίπτωση δεν υπηρετεί υπάλληλος του κλάδου ΔΕ Διοι¬ 
κητικού ή υπηρετεί μεν αλλά απουσιάζει ή κωλύεται. 

5) Υπογράφει κάθε έγγραφο για το οποίο έχει εξουσιο¬ 
δοτηθεί από το Διοικητικό Συμβούλιο. 

6) Τηρεί την σφραγίδα του Σταθμού και το Αρχείο της 
εμπιστευτικής αλληλογραφίας. 

7) Κρατεί τα κλειδιά του Σταθμού και είναι υπεύθυνος 
για το άνοιγμα και το κλείσιμό του. 

8) Κρατεί το ένα από τα δύο κλειδιά της αποθήκης (το 
άλλο κρατείται από τον αρμόδιο διαχειριστή υλικού). 

9) Απασχολεί τα παιδιά, σύμφωνα με το ημερήσιο πρό¬ 
γραμμα απασχόλησης, μέχρι δύο ώρες, από το κανονικό 
ωράριο εργασίας του, όταν στο Σταθμό υπηρετεί υπάλ¬ 
ληλος του κλάδου Διοικητικού και σε περίπτωση που δεν 
υπηρετεί τέτοιος υπάλληλος ή υπηρετεί μεν, αλλά αυτός 
απουσιάζει ή κωλύεται, δεν απασχολείται με αυτά. 

10) Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 

11) Κατευθύνει το προσωπικό καθαριότητας-βοηθηπ- 
κών εργασιών ως προς την σωματική καθαριότητα των 
παιδιών. 

12) Επιβλέπει την καθαριότητα του Σταθμού και φρο¬ 
ντίζει για την σωστή λειτουργία του καθώς και για την 
έγκαιρη παρασκευή του συσσιτίου. 

13) Συνεργάζεται με τον υπάλληλο του κλάδου Διοικηπ- 
κού και το Διοικητικό Συμβούλιο, γιατην κατάρτιση του ετή¬ 
σιου προϋπολογισμού εσόδων και εξόδων του Σταθμού. 

14) Επιμελείται για τον εφοδιασμό του Σταθμού, που 
πραγματοποιείται από τον υπάλληλο του κλάδου διοικη¬ 
τικού, όσον αφορά στα αναγκαία τρόφιμα και λοιπά είδη 
και υλικά καθώς και για τη καλή φύλαξη, συντήρηση και 
διάθεση αυτών. Η προμήθειατου παιδαγωγικού υλικού γί¬ 
νεται από κοινού με τον παραπάνω υπάλληλο. 

15) Ενημερώνει το προσωπικό των κλάδων Βρεφονη¬ 
πιοκομίας και Νηπιαγωγών για τα εισερχόμενα, κάθε φο¬ 
ρά έγγραφα στο σταθμό ώστε, το προσωπικό αυτό να εί¬ 
ναι σε θέση να τον αναπληρώνει, σε περίπτωση απουσίας 
ή κωλύματος του. 

Παρόμοια ενημέρωση γίνεται και στο λοιπό προσωπικό 
του Σταθμού όπου τούτο επιβάλλεται. 

16) Φροντίζει για την πιστή εφαρμογή της κείμενης νο¬ 
μοθεσίας, του Κανονισμού Λειτουργίας του Σταθμού, των 
εγκυκλίων διαταγών και οδηγιών των προϊσταμένων υπη¬ 
ρεσιών και για τη πιστή εκτέλεση των αποφάσεων του Δι¬ 
οικητικού Συμβουλίου. 

17) Είναι υπεύθυνος για τη τήρηση του εκπαιδευτικού 
προγράμματος. 

18) Φροντίζει για την εσωτερική τάξη του Σταθμού και 
για κάθε σημειούμενη παράβαση ή ανωμαλία υποχρεού- 
ται να αναφέρει στο Διοικητικό Συμβούλιο. 



26870 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19) Συγκαλεί, ύστερα από απόφαση του Διοικητικού 
Συμβουλίου (Δ.Σ.) συγκέντρωση των γονέων και κηδεμό¬ 
νων, τουλάχιστον δύο φορές το χρόνο, στην οποία πα- 
ρευρίσκεται οπωσδήποτε ο ίδιος, ένα από τα μέλη του 
Δ.Σ, οι υπάλληλοι των κλάδων Βρεφονηπιοκομίας και Νη¬ 
πιαγωγών και αντο επιθυμούν, ο γιατρός του Σταθμού και 
το λοιπό προσωπικό αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονέων και κηδεμόνων και διοίκησης, για λει¬ 
τουργικά θέματα του σταθμού, η ενημέρωση τους σε ότι 
αφορά τη ψυχοσωματική υγεία των παιδιών τους και η 
υποβοήθησή τους στο έργο του προσωπικού για την 
προαγωγή της αυτοεξυπηρέτησης των παιδιών τους. 

20) Τηρεί και φυλάσσει τα παρακάτω βιβλία: 

α) Το βιβλίο παρουσίας προσωπικού. 

β) Το βιβλίο εμπιστευτικού πρωτοκόλλου. 

γ) Το βιβλίο παρατηρήσεων μελών του Δ.Σ. 

δ) Το βιβλίο διδαχθείσης ύλης. 

Στο τελευταίο βιβλίο καταχωρούν και υπογράφουν κα¬ 
θημερινά, τόσο ο ίδιος όσο και οι υπάλληλοι των κλάδων 
βρεφονηπιοκομίας και Νηπιαγωγών τη διδαχθείσα ύλη. 

21) Συνυπογράφει με το διαχειριστή τα δελτία εισαγω¬ 
γής· 

22) Υπογράφει τις μισθοδοτικές καταστάσεις των απο¬ 
δοχών του προσωπικού οι οποίες συντάσσονται από τον 
υπάλληλο του Διοικητικού κλάδου. 

23) Παρακολουθεί και ελέγχει σε τακτά χρονικά διαστή¬ 
ματα τα βιβλία διοίκησης και διαχείρισης και τα λοιπά πα¬ 
ραστατικά στοιχεία που τηρεί ο υπάλληλος του κλάδου δι¬ 
οικητικού. 

24) Ασκεί όλα τα καθήκοντα του διοικητικού υπαλλήλου 
σε περίπτωση που στο σταθμό δεν υπηρετεί τέτοιος 
υπάλληλος ή υπηρετεί μεν αλλά απουσιάζει ή κωλύεται. 

25) Εκτελεί ακόμα και κάθε εργασία σε περίπτωση έκτα¬ 
κτης ανάγκης. 

26) Όταν στο Σταθμό δεν υπηρετεί Προϊστάμενος ή 
υπηρετεί αλλά απουσιάζει ή κωλύεται, όλα τα παραπάνω 
καθήκοντα ασκεί ο νόμιμος αναπληρωτής του. 

27) Παρίσταται στις συνεδριάσεις του Δ.Σ και αναπτύσ¬ 
σει τις απόψεις του όταν κρίνεται σκόπιμο από τον Πρόε¬ 
δρο καιτοΔ,Σ. 

Β) Υπάλληλοι των κλάδων βρεφονηπιοκομίας και Νη¬ 
πιαγωγών. 

1) Φρονπ'ζουν για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, ανάλογα με την ηλικία τους. 

2) Εισηγούνται στον προϊστάμενο του Σταθμού για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σ’ αυτές. 

3) Επιβλέπουν για την τακτοποίηση των επίπλων και τον 
κατάλληλο αερισμό των αιθουσών. 

4) Παραλαμβάνουν τα νήπια από τους γονείς ή κηδεμό¬ 
νες τους. 

5) Απασχολούν τα παιδιά, σύμφωνα με το ημερήσιο 
πρόγραμμα απασχόλησης. 

6) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο. 

7) Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

8) Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό βοηθητικών εργασιών και φρο¬ 
νπζουν τα παιδιά την ώρα του φαγητού τους. 


9) Διατηρούν επαφή με τους γονείς ή κηδεμόνες και 
τους ενημερώνουν για τη συμπεριφορά και τη ψυχοσω¬ 
ματική υγεία των παιδιών του τμήματος τους. 

10) Βοηθούν τον προϊστάμενο κατά τις ώρες που δεν 
απασχολούνται με τα παιδιά, στη διοικηπκή και διαχειρι¬ 
στική εργασία, σε περίπτωση που δεν υπηρετεί υπάλλη¬ 
λος των κλάδων διοικηπκού ή υπηρετεί μεν αλλά απου¬ 
σιάζει ή κωλύεται και εκτελούν κάθε άλλη υπηρεσία σε πε¬ 
ρίπτωση έκτακτης ανάγκης με υπόδειξη του 
προϊσταμένου. 

11) Οι υπάλληλοι του κλάδου βρεφονηπιοκομίας εφό¬ 
σον υπηρετούν σε τμήματα βρεφών, έχουν πέρα από τα 
προαναφερόμενα καθήκοντα και τα ακόλουθα: 

α) Φροντίζουν για την ικανοποίηση των ατομικών και 
σωμαπκών αναγκών των βρεφών (καθαριότητα-διατρο- 
φή)· 

β) Επιμελούνται του καθημερινού ιμαησμού των βρε¬ 
φών που παραλαμβάνουν από τον υπάλληλο του κλάδου 
διοικητικού, ευθυνόμενοι για κάθε απώλεια ή αδικαιολό¬ 
γητη καταστροφή του. 

Γ) Υπάλληλος κλάδου Διοικηπκού. 

1) Εκτελεί χρέη γραμματέα στο Δ.Σ. του Σταθμού και κα¬ 
ταχωρεί πς αποφάσεις που λαμβάνονται απ’ αυτό στο βι¬ 
βλίο πρακτικών του. 

2) Ενημερώνει κάθε μέρα τον προϊστάμενο για τα παρό¬ 
ντα παιδιά στο Σταθμό. 

3) Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού καθώς και για την λοιπή περιουσία του σταθ¬ 
μού, σύμφωνα με πς εκάστοτε αποφάσεις του Δ.Σ. 

4) Εκδίδει και συνυπογράφει με τον πρόεδρο του Δ.Σ. τα 
χρηματικά εντάλματα πληρωμών. 

5) Εκδίδει και συνυπογράφει με τον προϊστάμενο τα 
δελπ'α εισαγωγής υλικού. 

6) Εκδίδει και συνυπογράφει με το μάγειρα τα δελπ'α 
εξαγωγής υλικού. 

7) Συντάσσει πς μισθοδοτικές καταστάσεις του πάσης 
φύσεως προσωπικού του Σταθμού και υπολογίζει σύμ¬ 
φωνα με τις ισχύουσες διατάξεις τυχόν πρόσθετες αμοι¬ 
βές (υπερωρίες κ.λπ.) που προκύπτουν. 

8) Τηρεί όλα τα βιβλία διαχείρισης στα οποία καταχωρεί 
όλες πς απαιτούμενες από το νόμο εγγραφές. 

9) Συνεργάζεται με τον Προϊστάμενο του Νομικού προ¬ 
σώπου για την κατάρτιση του προϋπολογισμού εισηγού- 
μενος εγκαίρως τυχόν αναμόρφωση του. 

10) Εκτελεί κάθε άλλη εργασία διοίκησης και διαχείρι¬ 
σης, που του αναπ'θεται. 

11) Σε περίπτωση που δεν υπηρετεί στο σταθμό υπάλ¬ 
ληλος του κλάδου διοικητικού ή υπηρετεί μεν αλλά απου¬ 
σιάζει ή κωλύεται, τα καθήκοντα του ασκεί ο προϊστάμε¬ 
νος ή ο νόμιμος αναπληρωτής του. 

Δ) Υπάλληλος κλάδου Κοινωνικών λειτουργών. 

Συμβάλλει στην πρόσληψη ή ανπμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί πς κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. 

Ε) Υπάλληλος κλάδου οδηγών. 

Ο οδηγός επιλαμβάνεται την ασφαλή μεταφορά των φι- 
λοξενουμένων παιδιών προς και από το Σταθμό, είναι 
υπεύθυνος για την καλή συντήρηση και καθαριότητα του 
αυτοκινήτου του Σταθμού και οφείλει να τηρεί σχολασπ- 
κά τον κώδικα οδικής κυκλοφορίας και των όρων ασφα- 

λούς μεταφοράς των παιδιών. Εκτελεί εξωτερικές εργα¬ 
σίες του νομικού προσώπου στο μεσοδιάστημα των μετα¬ 
φορών. 

ΣΤ) Υπάλληλος Κλάδου Μαγείρου. 

1) Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού, 
εισηγούμενος κάθε σχετικό μέτρο. 

2) Παραλαμβάνει καθημερινά από το διαχειριστή βάσει 
υπηρεσιακού σημειώματος, την αναγκαία ποσότητα υλι¬ 
κών για το ημερήσιο φαγητό με βάσει το διαιτολόγιο και 
υπογράφει κάθε σχετικό δελτίο. 

3) Τακτοποιείτο μαγειρικά σκεύη και είδη εσπάσεως και 
φροντίζει για την καλή κατάσταση τους ευθυνόμενος για 
κάθε απώλεια ή αδικαιολόγητη καταστροφή. 

4) Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

5) Φρονπ'ζει για την έγκαιρη τακτοποίηση των προμη- 
θευμένων τροφίμων και ειδών καθαριότητας στον κατάλ¬ 
ληλο χώρο αποθήκευσης αυτών και μεριμνά για τη διατή¬ 
ρηση της τάξης και της καθαριότητας στο χώρο αυτό. 

6) Σε όλες τις παραπάνω εργασίες βοηθείται από τον 
υπάλληλο του κλάδου βοηθητικών υπηρεσιών βοηθού 
μαγείρου ή τραπεζοκόμου και σε περίπτωση έλλειψης αυ¬ 
τού, από το προσωπικό καθαριότητας με υπόδειξη του 
προϊσταμένου του. 

7) Εκτελεί και κάθε άλλη εργασία τόσο ο ίδιος όσο και ο 
βοηθός του, σε περίπτωση έκτακτης ανάγκης, με υπόδει¬ 
ξη του προϊσταμένου του. 

8) Σε περίπτωση που δεν υπηρετεί υπάλληλος του κλά¬ 
δου Διοικητικού και απουσιάζει ο προϊστάμενος ή ο νόμι¬ 
μος αναπληρωτής του, κρατείτο δεύτερο κλειδί της απο¬ 
θήκης. 

Ζ) Κλάδος βοηθός Μαγείρου. 

Φροντίζει την διανομή του φαγητού, βοηθά το παιδα¬ 
γωγικό προσωπικό στη διανομή φαγητού στα παιδιά και 
φρονπ'ζει για τη συγκέντρωση των ειδών εσπ'ασης μετά 
το τέλος του. 

Επίσης βοηθά τον μάγειρα στην προετοιμασία του φα¬ 
γητού. 

Σε περίπτωση απουσίας του μάγειρα εκτελεί όλα τα κα¬ 
θήκοντα αυτού ή οπδήποτε άλλο του ζητηθεί για την εύ¬ 
ρυθμη λειτουργία του σταθμού από το προϊστάμενο του. 

Η) Κλάδος προσωπικού καθαριότητας - βοηθητικό προ¬ 
σωπικό. 

1) Εκτελούντις εργασίες καθαριότητας, όλων των εσω¬ 
τερικών και εξωτερικών χώρων του σταθμού εκτός εκεί¬ 
νων του μαγειρείου και της αποθήκης. 

2) Είναι αποκλεισπκά υπόλογοι για το γενικό ιμαπσμό 
του σταθμού που παραλαμβάνουν από τον υπάλληλο του 
κλάδου διοικητικού, εκτός εκείνων που χρησιμοποιείται 
από κάθε υπόίλληλο των κλάδων βρεφονηπιοκομίας και 
νηπιαγωγών και οφείλουν να μεριμνούν για την καλή συ¬ 
ντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσης του, ευθυνόμενοι για κάθε απώ¬ 
λεια ή αδικαιολόγητη καταστροφή του. 

3) Βοηθούν τον μάγειρα, σε περίπτωση που δεν υπάρ¬ 
χει βοηθός του, στην προετοιμασία του φαγητού των παι¬ 
διών. 

4) Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
υπαλλήλους των κλάδων βρεφονηπιοκομίας και Νηπια¬ 
γωγών καθ’ όλη τη διάρκεια του φαγητού των παιδιών. 

5) Βοηθούν εφόσον παρίσταται ανάγκη στην ετοιμασία 


των παιδιών για την αποχώρησή τους από το σταθμό. 

6) Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί τα καθήκοντα του μάγειρα 
και μη υπάρχοντος άλλου βοηθητικού προσωπικού μα¬ 
γείρου, εκτελούν εκ περιτροπής καθήκοντα μαγείρου, 
μέχρι την πρόσληψη έκτακτου υπαλλήλου προς αναπλή- 
ρωση του κωλυομένου ή ασθενούντος. 

7) Επιλαμβάνονται της καθαριότητας των παιδιών του 
βρεφικού και παιδικού τμήματος. 

8) Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου τους. 

9) Υποχρεούνται για τη χρησιμοποίηση των μέσων ατο¬ 
μικής προστασίας και υγιεινής (γάνπα, ρόμπες κ.λπ.) για 
την αποφυγή μολυσματικών ασθενειών. 

Άρθρο 5ο 

Από την ψήφιση και εφαρμογή του παραπάνω Ο.Ε.Υ. 
του Νομικού προσώπου «ΠΑΙΔΙΚΟΣ ΣΤΑΘΜΟΣ ΓΑΣΤΟΥ- 
ΝΗΣ» δεν προκαλείται καμία δαπάνη σε βάρος του προϋ¬ 
πολογισμού οικ. έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 3 Νοεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 6.255 (4) 

Παραχώρηση έκτασης 12.350 τ.μ. στο Δήμο Αγ. Τριάδος 
Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το αίτημα του Δήμου Αγίας Τριάδος σχετικά με την 
παραχώρηση έκτασης 12.350 τ. μ. από το αριθμ. 119 κοι¬ 
νόχρηστο τεμάχιο αγρ/τος Μανιάκων, για την δημιουργία 
αθλητικών εγκαταστάσεων (γήπεδα Μπάσκετ-Βόλλεϋ) 
και εγκαταστάσεις για τους δημότες της τρίτης ηλικίας. 

2. Τα αριθμ.: 

α) Φ9.5/2964/6.5.99 έγγραφο του Ε.Ο.Τ. 

β) ΔΥΠ/2015/6.5.99 έγγραφο του Τμήματος Υγιεινής. 

γ) 22/ΔΑΣ/1534/11.5.99 έγγραφο της Δ/νσης Δασών. 

δ) Α.Π. 2331/19.5.99 έγγραφο της ΙΖ Εφορείας Προϊ¬ 
στορικών & Κλασσικών Αρχαιοτήτων. 

ε) Α.Π. 1668/25.5.99 έγγραφο της 11ης Εφορείας Βυζα- 
νπνών Αρχαιοτήτων. 

στ) Α.Π. 395/1.7.99 έγγραφο του Τμήματος Τοπογραφί¬ 
ας. 

ι) ΚΘ/1134/14.10.99 «Του Τμήματος Πολεοδομίας με τα 
οποία μας γνωρίζουν ότι δεν έχουν αντίρρηση για την πιο 
πάνω παραχώρηση. 

3. Τα κίηματολογικά στοιχεία της Ο.Δ. έτους 1932 
αγρ/τος Μανιάκων, στα οποία εμφανίζονται οι μεταβολές 
που έχουν επέλθει στο αριθμ. 119 και το οποίο εμφανίζε¬ 
ται, με αριθμό 119κϋ και συνολική έκταση 3.273.616 τ. μ. 
και τον χαρακτηρισμό «χερσολείβαδο-κοινόχρηστο». 

4. Τις διατάξεις του άρθρου 123 του Αγροτικού Κώδικα 
όπως έχουν τροποποιηθεί με αυτές του άρθρου 7 παρ. 1 
του Α.Ν. 431/68 και αντικαταστάθηκαν με τις διατάξεις 
του άρθρου 6 του Ν. 994/79 σύμφωνα με τις οποίες επι¬ 
τρέπεται η δωρεάν κατά κυρτότητα ή η επ’ ωρισμένω χρό- 
νω κατά χρήσιν, νομήν και κατοχήν παραχώρησις εκτάσε- 
ως μέχρι, δέκα (πέντε) στρεμμάτων εκ κοινοχρήστων ή 

διαθεσίμων εκτάσεων επακισθεισών κατά την Αγροτικήν 
εν γένει Νομοθεσίαν προς το Δημόσιον, Ευαγή Ιδρύματα 
ή εκπληρούντα κοινωφελείς σκοπούς, άλλα νομικά πρό¬ 
σωπα δημοσίου δικαίου, προς εκπλήρωσιν κοινωφελούς 

σκοπού.εις την περί παραχωρήσεως απόφασιν δύνα- 

νται, να τίθενται όροι η μη εκτέλεσις των οποίων θα συνε¬ 
πάγεται στην ανάκλησιν αυτής.». 

5. Το άρθρο 10 παρ. 8 του Ν.2503/97 «περί διοίκησης, 
οργάνωσης,στελέχωσης της Περιφέρειας κ.λπ.». 

6. Την αριθμ 122238/21.7.97 εγκύκλιο του Υπουργείου Γε- 
ωργίας με την οποία γίνεται γνωστό ότι, πράξεις που εκδί- 
δονται σύμφωνα με τις πιο πάνω διατάξεις υπάγονται, στην 
αρμοδιότητα του Γενικού Γραμματέα της Περιφέρειας. 

7. Την εισήγηση της Δ/νσης Γεωργίας της Νομαρχιακής 
Αυτοδιοίκησης Καστοριάς με την οποία προτείνει την πα¬ 
ραχώρηση της αιτουμένης εκτάσεως των 12.350 τ. μ. 
στον Δήμο της Αγίας Τριάδος. 

8. Την απόφαση του Γενικού Γραμματέα Περιφέρειας 
Δυτικής Μακεδονίας 3045/10.7.1998 με την οποία εξουσιο¬ 
δοτήθηκε για την υπογραφή αποφάσεων με το αντικείμενο 
αυτό ο Γενικός Δ/ντήςτης Περιφέρειας, αποφασίζουμε: 

I. Παραχωρούμε στο Δήμο Αγίας Τριάδος κατά πλήρη 
νομή και κυριότητα έκταση 12.350 τ.μ. από το αριθμ. 
119κϋ κοινόχρηστο τεμάχιο Οριστικής Διανομής έτους 
1932 αγρ/τος Μανιάκων, προκειμένου αυτός να προβεί 
στη δημιουργία αθλητικών εγκαταστάσεων (γήπεδα μπά- 
σκετ και βόλεϋ, αναψυκτήριο κ.λπ.), χωρίς την υποχρέω¬ 
ση καταβολής τμήματος ή άλλης αποζημίωσης χρήσης. 

Η παραχώρηση γίνεται με τους εξής όρους: 

α. Να χρησιμοποιηθεί η έκταση αυτή αποκλειστικά και 
μόνο για τον σκοπό για τον οποίο γίνεται η παραχώρηση. 

β. Να αναγερθούν οι εγκαταστάσεις στο χρονικό διά¬ 
στημα μιας πενταετίας και όχι πέρα από αυτό. 

γ. Να ληφθούν όλα τα μέτρα προστασίας του περιβάλ¬ 
λοντος. 

Η απόφαση αυτή έχει, θέση οριστικού τίτλου κυριότη- 
τος και μεταγράφεται με την φρονπδα του Δήμου Αγίας 
Τριάδας μετά την δημοσίευσή της στην Εφημερίδα της 
Κυβερνήσεως και η μη πραγματοποίηση του σκοπού κα¬ 
θιστά την παραχώρηση «αείποτε ανακλητήν». 

Το Τμήμα Τοπογραφικής όπου κοινοποιείται η παρού¬ 
σα, παρακαλείται, για την υπόδειξη και την οριοθέτηση 
της παραχωρούμενης έκτασης και την αποστολή πρότα¬ 
σης μεταβολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 5 Νοεμβρίου 1999 
Με εντολή Γενικού Γραμματέα Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 


Αριθ. 24413 (5) 

Αύξηση αριθμού ημερών μετακίνησης εκτός έδρας, καθ’ 
υπέρβαση του ανώτατου ορίου, μηχανικών και γεωτεχνι¬ 
κών υπαλλήλων υπηρετούντων στις Νομαρχιακές Αυτοδι¬ 
οικήσεις Αρτας-Θεσπρωτίας- Ιωαννίνων-Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας και 
άλλες διατάξεις» και ιδιαίτερα το άρθρο 2 παρ. 3 αυτού, με 
το οποίο επιτρέπεται με ΚΥΑ η υπέρβαση του ανωτάτου 
ορίου των ημερών εκτός έδρας, μόνο για την αντιμετώπιση 
εκτάκτων γεγονότων (θεομηνίες - πυρκαγιές - επιδημίες), 
για τους μηχανικούς του Υπουργείου Περιβάλλοντος - Χω¬ 
ροταξίας και Δημοσίων Έργων για τις ανάγκες ελέγχου και 
επίβλεψης μελετών και έργων, καθώς και για τους γεωτε¬ 
χνικούς υπαλλήλους που μετακινούνται για την εφαρμογή 
προγραμμάτων και ελέγχων του Υπουργείου Γεωργίας. 

2. Τον Ν. 2738/1999 «Περί συλλογικών διαπραγματεύσε¬ 
ων στη Δημόσια Διοίκηση κ,τ.λ.» και ιδιαίτερα το άρθρο 25 
αυτού «Ρυθμίσεις θεμάτων Δημοτικού και Κοινοτικού Κώ¬ 
δικα και Κώδικα Νομαρχιακής Αυτοδιοίκησης» που με την 
παρ. 6 αυτού ορίζεται ότι η ανωτέρω Κ.Υ.Α. αντικαθίσταται 
από απόφαση του αρμόδιου Γενικού Γραμματέα για τους 
υπαλλήλους που υπηρετούν στους ΟΤΑ ά και β' βαθμού. 

3. Την με αριθμ. 23944/12.11.1999 απόφασή μας με την 
οποία καθορίζονται για το 1999 και εφεξής το ανώτατο 
όριο επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοικήσεις 
Άρτας - Θεσπρωτίας - Ιωαννίνων - Πρεβέζης. 

4. Τις διατάξεις της παραγρ. 18 του άρθρου 15 του Ν. 
2503/97 «Διοίκησης Οργάνωση, στελέχωση της Περιφέρει¬ 
ας». 

5. Την ανάγκη υλοποίησης κατά το έτος 1999 των προ¬ 
γραμμάτων και πραγματοποίηση των ελέγχων εν γένει 
του Γεωργικού Τομέα. 

6. Τις προτάσεις των Νομαρχιακών Αυτοδιοικήσεων 
Άρτας - Θεσπρωτίας - Ιωαννίνων - Πρεβέζης, για μετακί¬ 
νηση των υπηρετούντων σ’ αυτές υπαλλήλων εκτός 
έδρας, αποφασίζουμε: 

Αυξάνουμε τα ανώτατα όρια του αριθμού ημερών μετακί¬ 
νησης εκτός έδρας, καθ’ υπέρβαση αυτών που εγκρίθηκαν 
με την κατά τα ανωτέρω αρχική απόφασή μας έτους 1999, 
στους μηχανικούς του Υ.ΠΕ.ΧΩ.ΔΕ. για την αντιμετώπιση 
αναγκών ελέγχου και επίβλεψης μελετών και έργων, καθώς 
και στους γεωτεχνικούς υπαλλήλους του Υπουργείου Γε¬ 
ωργίας για τη διεξαγωγή ελέγχων και την εφαρμογή προ¬ 
γραμμάτων του εν γένει γεωργικού τομέα και σε λοιπές κα¬ 
τηγορίες υπαλλήλων για την αντιμετώπιση έκτακτων γεγο¬ 
νότων ως κατωτέρω: 


1. 

Νομαρχιακή Αυτοδιοίκηση Άρτας 
Υπάλληλοι Κατηγορίας ΠΕΙ Κλάδου Πολιτ. Μηχ/κών 

40 ημέρες 

2. 

Μ » 

ΠΕ2 » Αρχ/νων Μηχ/κων 

40 » 

3. 

» » 

ΠΕ3 » Ηλεκτρ. Μηχ/κων 

40 » 

4. 

» » 

ΠΕ4 » Τοπογράφων 

40 

5. 

» » 

ΤΕ3 Ηλεκτρ.Υπομ/κων 

40 

6. 

» » 

ΠΕΙ Γεωπονικού 

55 » 

7. 

» » 

ΠΕ3 Κτηνιατρικού 

40 

8. 

» » 

ΔΕ3 Σπερματεγχυτών 

40 » 

9. 

» » 

ΔΕ Μηχ.Εξοπλισμού (οδηγών, χειρ, τεχν) 

80 » 

10. 

» » 

ΔΕ Οδηγών (Νομάρχη) 

60 » 

1. 

Υπάλληλοι Κατηγορίας 

Νομαρχιακή Αυτοδιοίκηση Θεσπρωτίας 
ΠΕ 1 Κλάδου Γεωπονικού 

55 ημέρες. 

2. 

» » 

ΠΕΙ » Πολιτ. Μηχ/κων 

55 » 

3. 

» 

» 

ΤΕ3 

» 

Ηλεκτ. Υπομ/κων 

55 

» 

4. 

» 

» 

ΠΕ3 

» 

Κτηνιατρικού 

60 

Μ 

5. 

» 

Μ 

ΔΕ 3 

» 

Σπερματεγχυτών 

60 

» 

6. 

» 

» 

ΤΕ-ΔΕ 

» 

Μηχαν. Εξοπλισμού 








(Μηχαν. Χειριστ.- Οδηγοί) 

80 

» 

7. 

» 

» 

ΔΕ 

» 

Οδηγών (Νομάρχη) 

80 

» 

8. 

» 

» 

ΤΕ 

» 

Τεχνολογ. Γεωπονίας 

25 

» 






Νομαρχιακή Αυτοδιοίκηση Ιωαννίνων 



1. 

Υπάλληλοι Κατηγορίας ΠΕΙ Κλάδου Γεωπονικού 

55 

ημέρες. 

2. 

Μ 

» 

ΠΕ7 

» 

Γεωλόγων 

55 

» 

3. 

» 

» 

ΠΕ3 

» 

Κτηνιατρικού 

55 

» 

4. 

» 

» 

ΤΕ 

» 

Τεχν. Γεωπονίας 

55 

» 

5. 

» 

» 

ΔΕ3 

» 

Σπερματεγχυτών 

50 

» 

6. 

» 

» 

ΔΕ - ΤΕ Μηχαν. Εξοπλισμού 







(Μηχαν.-χειριστ. Οδηγοί) 

80 

» 

7. 

» 

» 

ΔΕ Κλάδου 

Οδηγών(Νομάρχη) 

50 

» 

8. 

» 

» 

ΠΕΙ 

» 

Πολιτ. Μηχ/κων 

50 

» 

9. 

» 

» 

ΠΕ3 

» 

Τοπογ. Μηχ/κων 

50 

ημέρες 

10. 

» 

» 

ΠΕ2 

» 

Αρχιτ. Μηχ/κων 

50 

» 

11. 

» 

» 

ΠΕ3 

» 

Μηχ. Μηχ/κων 

50 

» 

12. 

» 

» 

ΠΕ3 

» 

Ηλεκτ. Μηχ/κων 

50 

η 

13. 

» 

» 

ΤΕ 

» 

Υπομηχανικών 

50 

» 

14. 

» 

» 

ΤΕ 

Μ 

Τεχνολόγων Μηχ/κών 

50 

» 






Νομαρχιακή Αυτοδιοίκηση Πρεβέζης 



1. 

Υπάλληλοι Κατηγορίας ΠΕΙ Κλάδου Γεωπονικού 

60 

ημέρες 

2. 

» 

» 

ΠΕ3 

» 

Κτηνιατρικού 

60 

» 

3. 

» 

» 

ΠΕ4 

» 

Ιχθυολόγων 

40 

» 

4. 

Μ 

» 

ΠΕ2 

» 

Αρχ.Μηχ/κών 

50 

» 

5. 

» 

» 

ΠΕ3 

» 

Μηχ. Μηχ/κών 

50 

» 

6. 

» 

» 

ΠΕΙ 

» 

Πολιτ. Μηχ/κών 

40 

» 

7. 

» 

» 

ΠΕ3 

» 

Τοπογ. Μηχ/κών 

40 

» 

8. 

» 

» 

ΠΕ5 

» 

Χημικών Μηχ/κών 

40 

» 

9. 

» 

» 

ΠΕ3 

» 

Ηλεκτ. Μηχ/κών 

40 

» 

10. 

» 

» 

ΤΕ 

» 

Πολιτ. Υπομ/κών 

40 

» 

11. 

» 

» 

ΤΕ 

» 

Ηλεκτρ. Υπομ/κών 

40 

» 

12. 

» 

» 

ΤΕ 

» 

Τεχν.Πολ. Μηχ/κών 

40 

» 

13. 

» 

» 

ΤΕ 

» 

Τεχν. Ηλ,γων Μηχ/κών 

40 

» 

14. 

» 

» 

ΤΕ 

» 

Τοπογρ. Υπ/κών 

40 

» 

15. 

» 

» 

ΔΕ 

» 

Οδηγών(Νομάρχη) 

80 

» 

16. 

» 

» 

ΔΕ 

» 

Τεχνικού (Οδηγοί χειριστές, τεχνίτες) 

80 

» 


Από την εκτέλεση της απόφασης αυτής προκαλείται δαπάνη το ύψος της οποίας δεν δύ ναται να υπολογισθεί διά της 
παρούσης, θα βαρύνει δε πς πιστώσεις των οικείων προϋπολογισμών των Νομαρχιακών Αυτοδιοικήσεων Άρτας - Θε¬ 
σπρωτίας - Ιωαννίνων - Πρεβέζης, δια δε του γεωτεχνικούς υπαλλήλους οι σχετικές πιστώσεις προέρχονται από διαρ¬ 
θρωτικά προγραμματατης Ε.Ε. και από ΣΑΕ 081/2 ΣΑΕ 12 . 

Η απόφαση αυτή να δημοσιευθεί στην Εφημερίδα της Κυβερνήσεως, και θα ισχύει σύμφωνα με το τελευταίο εδάφιο 
της παρ. 3 άρθρου 2 του Ν. 2685/99. 

Ιωάννινα, 12 Νοεμβρίου 1999 
Ο Γενικός Γραμματέας Περιφέρειας 
ΔΗΜΗΤΡΗΣ ΚΑΛΟΥΔΙΩΤΗΣ 


-► 

Αριθ.15851 (6) 

Συγκρότηση επιτροπής ελέγχου Εφαρμογής 
Νομοθεσίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΙΟΝΙΩΝ ΝΗΣΩΝ 

Έχοντας υπόψη: 

Τις διατάξεις: 

α) Της παρ. 13 του άρθρου 5 του Ν. 1943/91 όπως αντι- 
καταστάθηκε με πς διατάξεις της παρ. 2β του άρθρου 
δεύτερου του Ν. 2690/99. 

β) Του άρθρου 22 του Ν. 2362/95 (ΦΕΚ 241/Α/27.11.5) 
«Περί Δημοσίου Λογισπκού Ελέγχου των δαπανών του 
Κράτους και άλλες διατάξεις». 


γ) Το άρθρο 27 του Ν. 2081/92 (ΦΕΚ 154/Α/1992) με το 
οποίο προστέθηκε άρθρο 29* στον Ν. 1558/85, όπως τε¬ 
λικά αντικαταστάθηκε με το άρθρο 1 του Ν. 2469/97. 

2. Τις διατάξεις του Ν. 2503/97 (ΦΕΚ 107/Α/30.5.97) 

3. Το γεγονός ότι από τις διατάξεις της παρούσης από¬ 
φασης προκαλείται δαπάνη σε βάρος του προϋπολογι¬ 
σμού της Περιφέρειας ύψους, για το έτος 2000,1.500.000 
δρχ. που θα καταβληθεί από τις πιστώσεις του ειδ. Φ 061 
ΚΑΕ 5176., αποφασίζουμε: 

Συγκροτούμε στην έδρα της Περιφέρειας Ιόνιων Νη¬ 
σιών, ειδική Επιτροπή Ελέγχου Εφαρμογή της Νομοθε¬ 
σίας για θέματα υπηρεσιών του δημόσιου Τομέα που λει¬ 
τουργούν στην Περιφέρεια, όπως αυτός οριοθετείται από 

πς διατάξεις του άρθρου 14 του Ν. 2190/1994. Όπως 
ισχύει κάθε φορά. Η επιτροπή αποτελείται από έναν Εφέ- 
τητου Διοικητικού Εφετείου Ιωαννίνων και από δύο υπαλ¬ 
λήλους της Περιφέρειας Ιόνιων Νησιών με βαθμό Δ/ντή, 
με τους αναπληρωτές τους. 

Γραμματέας της Επιτροπής ορίζεται υπάλληλος της 
Περιφέρειας Ιόνιων Νησιών. 

Τα σχετικά θέματα εισηγούνται στην επιτροπή υπάλλη¬ 
λοι της Περιφέρειας που ορίζονται κάθε φορά από τον Γε¬ 
νικό Δ/ντή της Περιφέρειας. 

Έργο της Επιτροπής είναι ο έλεγχος της εφαρμογής 
της νομοθεσίας από πς υπηρεσίες του δημόσιου τομέα 
αρμοδιότητας Περιφέρειας Ιόνιων Νησιών και ο καθορι¬ 
σμός του καταβλητέου χρημαπκού ποσού σε περίπτωση 
που δεν τηρούνται οι προθεσμίες του άρθρου 5 του Ν. 
1943/91. 

Η επιτροπή λειτουργεί εκτός ωραρίου εργασίας και 
σύμφωνα με πς ισχύουσες διατάξεις περί συλλογικών ορ¬ 
γάνων. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κέρκυρα, 8 Νοεμβρίου 1999 

Ο Γενικός Γραμματές Περιφέρειας 
ΗΛΙΑΣ Λ. ΛΙΑΚΟΠΟΥΛΟΣ 

-♦- 

Αριθ.4576 (7) 

Έγκριση του Οργανισμού Εσωτερικής Υπηρεσίας 
του ΚΑΠΗ του Δήμου Πολυκάστρου Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με πς διατάξεις του άρθρου 8 παρ. 5 του 
Ν. 2307/95. 

2. Τις διτάξεις των Προεδρικών Διαταγμάτων 37/1987 
και 22/1990. 

3. Τις διατάξεις των άρθρων 7,9,11,12,19,20,34,36& 
38 του Ν. 2190/94. 

4. Τις διατάξεις των άρθρων 11 & 18 του Ν. 2539/1997. 

5. Την αριθμ. 5/1999 γνωμοδότηση του Υπηρεσιακού 
Συμβουλίου των ΟΤΑ Ν. Κιλκίς. 

6. Την 4/99 απόφαση του Δ.Σ. του ΚΑΠΗ Δήμου Πολυ¬ 
κάστρου που αφορά την ψήφιση του Ο.Ε.Υ. του και την 
112/99 απόφαση του Δημοτικού Συμβουλίου Πολυκά- 
στρου. 

7. Την 1308/13.1.98 απόφαση του Γεν. Γραμματέα Πε¬ 
ριφέρειας Κεντρικής Μακεδονίας, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΚΑΠΗ ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΚΑΠΗ ΔΗ¬ 
ΜΟΥ ΠΟΛΥΚΑΣΤΡΟΥ 

Συγκρότηση των υπηρεσιών του ΚΑΠΗ, η εσωτερική 
διάρθρωση, οι αρμοδιότητες και οι θέσεις αυτών: 

Α.- Μία θέση κοινωνικής λειτουργού του κλάδου ΤΕ2. 

Β.- Μία θέση οικογενειακής βοηθού του κλάδου ΥΕ15 

Γ.- Μία θέση φυσικοθεραπευτή του κλάδου ΤΕ10 

1. Π ροσόντα για την πλήρωση της θέσης της κοινωνικής 
λειτουργού ορίζεται το πτυχίο ανωτέρας σχολής κοινωνι¬ 
κών λειτουργών της ημεδαπής ή ισοτίμου σχολής της αλ¬ 
λοδαπής και άδεια κοινωνικού λειτουργού. 


Ο κοινωνικός λειτουργός του κέντρου έχει πς παρακά¬ 
τω αρμοδιότητες: 

α) Συνεργάζεται με τα μέλη με σκοπό να συμβάλλει στην 
ανπμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με την διοίκηση του κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών και την Διοικητική παρακολούθηση της 
πρακπκής ασκήσεως των σπουδαστών των σχολών κοι¬ 
νωνικής εργασίας και άλλων σπουδαστών των παραϊατρι- 
κών επαγγελμάτων που τυχόν θα εκπαιδεύονται στο κέ¬ 
ντρο. 

γ) Έχει την ευθύνη της επικοινωνίας με τους τοπικούς 
παράγοντες της περιοχής και του Δήμου που λειτουργεί 
το κέντρο με σκοπό την διαφώπση και συμμετοχή τους 
στο πρόγραμμα. 

δ) Οργανώνει σύμφωνα με το εγκεκριμένο πρόγραμμα 
πς διάφορες εκδηλώσεις ψυχαγωγικές μορφωπκές κλπ 
του κέντρου στα πλαίσια καλής συνεργασίας με τους δη¬ 
μότες ή ιδιώτες εθελοντές , εφόσον υπάρχουν και με τα 
μέλη και γενικά ανπμετωπίζει κάθε έκτακτο θέμα που 
αφορά την λειτουργία του κέντρου. 

2.- Η οικογενειακή βοηθός προσφέρει τις υπηρεσίες 
της κυρίως στο σπίπ των μελών για πς περιπτώσεις που 
ζουν μόνοι τους και έχουν ιδιαίτερες ανάγκες βοήθειας. 

Η βοήθεια συνιστάται στην παροχή υπηρεσιών μέσα 
στο σπίπ όπως είναι π.χ. ελαφρό μαγείρεμα, καθαριότη¬ 
τα, προμήθεια τροφίμων και διάφορες άλλες μικροεξυ- 
πηρετήσεις έξω από το σπίπ. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

2. Ο φυσιοθεραπευτής προΐσταται του φυσικοθερα- 
πευτηρίου του κέντρου ο οποίος ύστερα από γραπτή 
εντολή του γιατρού εφαρμόζει φυσιοθεραπευτική αγωγή 
στα μέλη του κέντρου που έχουν ανάγκη από αυτή. 

Φυσιοθεραπευτική αγωγή μπορεί να εκτελεστεί στο 
σπίτι των μελών σε έκτακτες και ειδικές ανάγκες τους που 
κρίνει ο γιατρός. 

Από πς διατάξεις της απόφασης αυτής θα προκληθεί 
δαπάνη σε βάρος του συγκεκριμένου ΚΑΠΗ σε περίπτω¬ 
ση μελλονπκής κάλυψης των θέσεων αυτών η οποία όμως 
δεν μπορεί να εκπμηθεί εκ του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 9 Νοεμβρίου 1999 

Με εντολή Γενικού Γραμματέα Περιφέρειας 
Η Προϊσταμένη 
ΚΥΡ. ΤΥΜΠΑΝΙΔΟΥ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Μποϊδανίδου Τριάδα του Χρήστου. 

Ο ΝΟΜΑΡΧΗΣ ΕΒΡΟΥ 

Με την 3762/5.11.99 απόφαση του Νομάρχη Έβρου 
έχει χορηγηθεί στην Μποϊδανίδου Τριάδα του Χρήστου, 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α 
ΜΙΧΑΗΛ ΚΟΓΙΟΜΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


